
TEHNISKĀ SPECIFIKĀCIJA
Atklātā konkursā “Latvijas valsts tēla stratēģijas 2027.–2031. gadam izstrāde”
(identifikācijas numurs LIAA 2026/54)

1. Vispārīgā informācija
Latvijas valsts tēls ir nozīmīgs instruments Latvijas starptautiskās reputācijas, atpazīstamības, sadarbības potenciāla un ekonomiskās attīstības stiprināšanai. Starptautiskā uztvere ietekmē investīciju piesaisti, eksportspēju, tūrisma konkurētspēju, talantu un ārvalstu studentu piesaisti, kā arī Latvijas starptautisko uzticamību un spēju veidot ilgtermiņa sadarbību ar ārvalstu partneriem.
Latvijas valsts tēla sistēma aptver vairākas savstarpēji saistītas starptautiskās reputācijas un konkurētspējas jomas, tostarp investīcijas, eksportu, tehnoloģijas un inovācijas, tūrismu, talantu piesaisti, ārvalstu studentu piesaisti, publisko diplomātiju, kultūru, dzīves kvalitāti.
Latvija starptautiski tiek uztverta kā stabila, droša un uzticama valsts, tomēr tās stiprās puses inovāciju, tehnoloģiju, zināšanu ekonomikas, radošuma un ilgtspējīgas attīstības jomās ne vienmēr ir pietiekami atpazīstamas ārvalstu auditorijās. Latvijas starptautisko reputāciju ietekmē arī nepietiekama atšķirtspēja salīdzinājumā ar citām reģiona valstīm un novecojuši reģionālie stereotipi.
Līdz ar to nepieciešams izstrādāt vienotu, pierādījumos balstītu un praktiski izmantojamu Latvijas valsts tēla stratēģiju 2027.–2031. gadam, kas nosaka Latvijas starptautisko pozicionējumu, stratēģisko naratīvu un komunikācijas ietvaru dažādām iesaistītajām pusēm.
2. Iepirkuma priekšmets
Iepirkuma priekšmets ir Latvijas valsts tēla stratēģijas 2027.–2031. gadam izstrāde, ietverot Latvijas starptautiskās reputācijas un uztveres izvērtējumu, Latvijas starptautiskā pozicionējuma, stratēģiskā naratīva un praktiski piemērojama komunikācijas ietvara izstrādi.
Stratēģijai jābūt izmantojamai Latvijas starptautiskajā komunikācijā investīciju, eksporta, tehnoloģiju un inovāciju, tūrisma, talantu piesaistes, ārvalstu studentu piesaistes, publiskās diplomātijas, kultūras, un citu ar Latvijas starptautisko reputāciju saistītu jomu komunikācijā.
3. Iepirkuma mērķis
Iepirkuma mērķis ir izstrādāt Latvijas valsts tēla stratēģiju 2027.–2031. gadam, kas, balstoties Latvijas starptautiskās reputācijas un uztveres izvērtējumā, nosaka Latvijas starptautisko pozicionējumu, stratēģisko naratīvu un praktiski piemērojamu komunikācijas ietvaru Latvijas starptautiskās redzamības, uzticamības, sadarbības potenciāla un ekonomiskās attīstības stiprināšanai.
Stratēģijai jānodrošina vienots ietvars Latvijas starptautiskajai komunikācijai, vienlaikus paredzot iespēju dažādām nozarēm, institūcijām, organizācijām un iniciatīvām pielāgot kopējo Latvijas naratīvu savām mērķauditorijām un komunikācijas mērķiem.
4. Lietotie termini
Valsts tēls – ilgtermiņā veidota Latvijas starptautiskā reputācija, uztvere un asociāciju kopums ārvalstu auditorijās, kas balstās Latvijas faktiskajā pieredzē, sasniegumos, politikās, vērtībās, kompetencēs un komunikācijā.
Starptautiskais pozicionējums – skaidri formulēta Latvijas vieta un atšķirtspēja starptautiskajā vidē, kas nosaka, ar ko Latvija ir atpazīstama, uzticama un konkurētspējīga salīdzinājumā ar citām valstīm.
Stratēģiskais naratīvs – vienots, pierādījumos balstīts Latvijas stāsts starptautiskajām auditorijām, kas sasaista Latvijas stiprās puses, sasniegumus, nākotnes ambīcijas un piedāvājumu ārvalstu partneriem.
Komunikācijas ietvars – praktiski izmantojama vēstījumu, tonalitātes pamatojoša informācija,  mērķauditoriju un pielāgošanas principu sistēma, kas palīdz konsekventi komunicēt Latvijas starptautisko pozicionējumu dažādās jomās.
Iesaistītās puses – Pasūtītāja noteiktās institūcijas, organizācijas, nozaru pārstāvji, eksperti un citi partneri, kuru zināšanas, pieredze vai funkcijas ir būtiskas stratēģijas izstrādes procesā.
Pamatojošā informācija (proof of point) – fakti, dati, sasniegumi, piemēri, starptautiski salīdzinājumi vai citi pamatojuma elementi, kas apliecina Latvijas starptautiskā pozicionējuma un stratēģiskā naratīva ticamību.
Valodas reģistrs  - valodas lietojuma veids, kas nosaka vēstījumu formalitātes pakāpi, tonalitāti, argumentācijas stilu un emocionālo noskaņu atbilstoši konkrētajai mērķauditorijai, komunikācijas kanālam un komunikācijas mērķim.
5. Darba uzdevums
Izpildītāja uzdevums ir izstrādāt Latvijas valsts tēla stratēģiju 2027.–2031. gadam, nodrošinot izpētes, analīzes, iesaistes, stratēģiskās izstrādes un praktiskās pielietojamības komponentes.
5.1. Darba plāna sagatavošana
Izpildītājam pēc līguma spēkā stāšanās jāsagatavo un ar Pasūtītāju jāsaskaņo detalizēts darba plāns, kurā ietverts:
· darba posmu apraksts;
· laika grafiks;
· paredzētās sadarbības formas ar Pasūtītāju;
· plānoto iesaistes aktivitāšu apraksts;
· starpnodevumu un gala nodevumu iesniegšanas grafiks;
· informācijas un materiālu sarakstu nepieciešamības gadījumā nodrošina pasūtītājs
5.2. Latvijas starptautiskās reputācijas un uztveres izvērtējums
Izpildītājam jāveic Latvijas starptautiskās reputācijas un uztveres izvērtējums, izmantojot Pasūtītāja rīcībā esošos materiālus, kurus Pasūtītājs pēc nepieciešamības nodrošina Izpildītājam, kā arī publiski pieejamus starptautiskos datus, salīdzinošo analīzi ar izvēlētajām references valstīm un stratēģisko iesaistīto pušu konsultāciju rezultātus Izvērtējumā jāidentificē:
·  Latvijas esošā starptautiskā uztvere un reputācijas izaicinājumi;
· Latvijas stiprās puses un starptautiski nozīmīgās kompetences;
· Latvijas konkurētspējīgās priekšrocības prioritārajās jomās;
· Latvijas atšķirtspējas potenciāls salīdzinājumā ar citām reģiona vai references valstīm;
· novecojuši vai ierobežojoši priekšstati, kas ietekmē Latvijas starptautisko uztveri;
· pamatojošā informācija, uz kuru balstāms Latvijas starptautiskais pozicionējums un stratēģiskais naratīvs.
 Izvērtējumā jāidentificē būtiskākie secinājumi un atziņas, kas izmantojamas Latvijas starptautiskā pozicionējuma, stratēģiskā naratīva un komunikācijas ietvara izstrādē.
5.3. Latvijas starptautiskā pozicionējuma izstrāde
Izpildītājam jāizstrādā Latvijas starptautiskais pozicionējums, kas :
· balstās pamatojošā informācijā par Latvijas  sasniegumos un starptautisko konkurētspējā; 
· pielāgojams dažādām auditorijām; 
· ir piemērojams Latvijas investīciju, eksporta, tehnoloģiju un inovāciju, tūrisma, talantu piesaistes un publiskās diplomātijā
 ir piemērots izmantošanai visā stratēģijas darbības periodā un pielietojams dažādās Latvijas starptautiskās komunikācijas aktivitātēs.
Pozicionējumam jāietver:

· Latvijas starptautiskā pozicionējuma centrālā ideja; 
· pozicionējuma pamatojums un Latvijas starptautiskā diferenciācija; 
· galvenie pozicionējuma virzieni, kas veido Latvijas starptautisko tēlu; 
· pierādāmi fakti, sasniegumi un piemēri Latvijas starptautiskā pozicionējuma pamatošanai; 
· pozicionējuma piemērošana investīciju, eksporta, tehnoloģiju un inovāciju, tūrisma, talantu piesaistes, ārvalstu studentu un publiskās diplomātijas jomās.
5.4. Stratēģiskā naratīva izstrāde
Izpildītājam jāizstrādā vienots Latvijas valsts tēla stratēģiskais naratīvs starptautiskajai komunikācijai.
Stratēģiskajam naratīvam jāveido vienots Latvijas stāsts, kas sasaista Latvijas ekonomisko attīstību, inovācijas un tehnoloģijas, investīcijas, eksportu, tūrismu, talantu un ārvalstu studentu piesaisti, publisko diplomātiju, kultūru un dzīves kvalitāti.
Stratēģiskajam naratīvam jābūt:
· balstītam datos, faktos un pārbaudāmos piemēros;
· jānodrošina vienota Latvijas stāsta pielāgošana dažādām auditorijām un komunikācijas vajadzībām;
· adaptējamam, lai to varētu izmantot gan institucionālā, gan nozaru, gan pasākumu un kampaņu komunikācijā;
· saskaņā ar Latvijas starptautisko pozicionējumu.
Naratīvam jāiekļauj:
· galvenais Latvijas stāsts starptautiskajām auditorijām;
· 3–5 galvenie Latvijas starptautiskā naratīva virzieni;
· katras tēmas skaidrojums un sasaite ar Latvijas starptautisko pozicionējumu;
· piemēri, kā naratīvu pielāgot dažādām mērķauditorijām;
· ieteikumi tonalitātei, valodas reģistram un vēstījumu struktūrai.
5.5. Komunikācijas ietvara izstrāde
Izpildītājam jāizstrādā praktiski izmantojams komunikācijas ietvars LIAA, valsts pārvaldes institūciju un iesaistīto pušu starptautiskajai komunikācijai.
Komunikācijas ietvaram jāiekļauj:
· prioritārās mērķauditorijas, kas izriet no veiktā Latvijas starptautiskās reputācijas un uztveres izvērtējuma;
· galvenie vēstījumi investīciju, eksporta, tehnoloģiju un inovāciju, tūrisma, talantu piesaistes, ārvalstu studentu piesaistes un publiskās diplomātijas jomās;
· Tonalitātei un valodas reģistrs augstāk minētajām prioritārajām auditorijām;
· piemēri komunikācijas pielāgošanai investīciju, eksporta, tehnoloģiju un inovāciju, tūrisma, talantu piesaistes, ārvalstu studentu piesaistes un publiskās diplomātijas komunikācijā;
 Komunikācijas ietvaram jānodrošina iespēja vienoti un konsekventi izmantot Latvijas starptautisko pozicionējumu un stratēģisko naratīvu stratēģiskās komunikācijas plānošanā, starptautisko pasākumu komunikācijā, delegāciju materiālos, digitālajā komunikācijā, prezentācijās, sadarbības partneru informēšanā un citās Latvijas starptautiskās komunikācijas aktivitātēs.
5.6. Iesaistes un sadarbības process
 Valsts tēla stratēģijas izstrādes procesā Izpildītājam jāsadarbojas ar Pasūtītāju un Pasūtītāja noteiktajām iesaistītajām pusēm. Pasūtītājs nosaka iesaistāmo pušu loku un to iesaistes līmeni, stratēģijas izstrādes procesā. Izpildītājam jānodrošina:
· viena stratēģiskā diskusija ar Pasūtītāja noteiktajām iesaistītajām pusēm;
· viena līdz divas darba sesijas ar LIAA pārstāvjiem;
· regulāra sadarbība ar Pasūtītāja projekta vadītāju;
· starpnodevumu prezentēšana, apspriešana un precizēšana;
· gala nodevuma prezentēšana Pasūtītājam.
Iesaistes aktivitāšu mērķis ir iegūt stratēģijas izstrādei nepieciešamo informāciju, pārbaudīt sākotnējos secinājumus, nodrošināt praktisku pielietojamību un veicināt kopīgu izpratni par Latvijas valsts tēlu.
6. Prasības stratēģijas saturam un kvalitātei
Stratēģijai jāatbilst šādiem principiem:
· valsts reputācija balstās reālā pieredzē, sasniegumos, kompetencēs, pārvaldībā un starptautiskajā sadarbībā;
· Latvijas starptautiskajam pozicionējumam jābalstās pierādāmās un starptautiski konkurētspējīgās priekšrocībās;
· stratēģijai jāstiprina Latvijas starptautiskā atpazīstamība, uzticamība, sadarbības potenciāls un ekonomiskā attīstība;
· komunikācijas sistēmai jābūt praktiski lietojamai un pielāgojamai dažādām nozarēm, institūcijām un citām iesaistītām pusēm;
· kultūra, dzīves kvalitāte izmantojamas kā Latvijas starptautiskās reputācijas un atpazīstamības stiprināšanas elementi;
· stratēģijai jānodrošina vienots reputācijas virziens, vienlaikus ļaujot pielāgot vēstījumus konkrētām mērķauditorijām un komunikācijas mērķiem.
Stratēģija neparedz valsts tēla veidošanu kā atsevišķu vai īslaicīgu komunikācijas aktivitāšu kopumu, bet balstās ilgtermiņa reputācijas attīstības pieejā.
7. Nodevumi
Izpildītājam jāiesniedz šādi nodevumi:
7.1. Darba plāns
Saskaņā ar tehniskās specifikācijas 5.1. punktā noteikto uzdevumu Izpildītājam jāiesniedz darba plāns, kas sagatavots atbilstoši minētajā punktā noteiktajām prasībām.
7.2. Latvijas starptautiskās reputācijas un uztveres izvērtējums
Saskaņā ar tehniskās specifikācijas 5.2. punktā noteikto uzdevumu Izpildītājam jāiesniedz Latvijas starptautiskās reputācijas un uztveres izvērtējums
7.3. Latvijas starptautiskais pozicionējums
Saskaņā ar tehniskās specifikācijas 5.3. punktā noteikto uzdevumu Izpildītājam jāiesniedz Latvijas starptautiskā pozicionējuma nodevums, kas sagatavots atbilstoši minētajā punktā noteiktajām prasībām.
7.4. Latvijas stratēģiskais naratīvs
Saskaņā ar tehniskās specifikācijas 5.4. punktā noteikto uzdevumu Izpildītājam jāiesniedz Latvijas valsts tēla stratēģiskais naratīvs, kas sagatavots atbilstoši minētajā punktā noteiktajām prasībām.
7.5. Komunikācijas ietvars
Saskaņā ar tehniskās specifikācijas 5.5. punktā noteikto uzdevumu Izpildītājam jāiesniedz komunikācijas ietvars, kas sagatavots atbilstoši minētajā punktā noteiktajām prasībām.
7.6. Gala stratēģijas dokuments
Gala stratēģijas dokumentā jāapvieno visi iepriekš izstrādātie stratēģijas elementi vienotā, redakcionāli kvalitatīvā un praktiski izmantojamā dokumentā angļu valodā.
Izpildītājam jāsagatavo īsas praktiskās vadlīnijas LIAA un sadarbības partneriem par stratēģijas izmantošanu starptautiskajā komunikācijā, tostarp prezentācijās, pasākumos, digitālajā komunikācijā un partneru materiālos.
7.7. Prezentācija
Izpildītājam jāsagatavo un jānovada prezentācija par izstrādāto Latvijas valsts tēla stratēģiju LIAA pārstāvjiem, kurā izskaidroti stratēģijas galvenie secinājumi, Latvijas starptautiskais pozicionējums, stratēģiskais naratīvs un komunikācijas ietvars.
Prezentācijai jābūt uztveramai arī iesaistītajām pusēm, kuras nav piedalījušās stratēģijas izstrādes procesā.
8. Nodevumu formāts un valoda
Visi nodevumi jāiesniedz angļu valodā. 
Nodevumi jāiesniedz šādos formātos:
· Gala startēģijas dokuments ir noformēts atbilstoši valsts tēla zīmola vizuālajām vadlīnijām;
· prezentācija – PPTX formātā un Canva rediģējamā formātā;
· tabulas, ja tādas tiek izmantotas – XLSX vai citā ar Pasūtītāju saskaņotā rediģējamā formātā.

